823-7762-3000 - Ruckus Advance Replace RNWZF7762 3yr nu € 281,00
Ruckus Advance Replace RNWZF7762 3yr (823-7762-3000)
EAN: RKS-82377623000 Beschikbaarheid: Niet op voorraad Astral verwag stewige styging in wins | Netwerk24
Deur Vida Booysen 19 September 2018 12:36
Die prys van mielies, een van die belangrikste bestanddele van pluimveevoer, het nou ook ’n draaipunt bereik en weer begin styg van sy lae vlakke af. Foto: Vida Booysen
Laer voerkoste gee die pluimveeprodusent Astral rede om breëbors te wees oor ’n groot verwagte winsstyging vir die jaar tot einde September.
Die maatskappy, die land se grootste pluimveeprodusent, sê in ’n verklaring hy verwag ’n reusestyging van minstens 85% tot R35,13 in sy wesensverdienste per aandeel.
Dit word onder meer toegeskryf aan voerkoste wat weer genormaliseer het nadat dit buitengewoon hoog was in die vorige boekjaar toe droogte die pryse opgejaag het.
Die afgelope twee jaar het pluimveeprodusente voordeel getrek uit rekord-somergraanoeste en ’n relatief stewiger rand.
Astral waarsku egter dat die vooruitsigte nie so rooskleurig is vir die volgende boekjaar nie. Die onlangse verhoging van een persentasiepunt in belasting op toegevoegde waarde (BTW) en die reeks brandstofprysverhogings die afgelope jaar knou verbruikers se koopkrag.
Die prys van mielies, een van die belangrikste bestanddele van pluimveevoer, het nou ook ’n draaipunt bereik en weer begin styg van sy lae vlakke af. Die rand het ook in die afgelope weke merkbaar verswak.
Astral verwag om sy jaarresultate op 19 November bekend te maak. Die maatskappy se aandeelprys het Woensdagoggend aanvanklik met 2% verstewig ná die positiewe handelsverklaring, maar teen 11:45 weer teruggesak tot R255,94, wat 0,4% laer as die openingsprys is.
Meer oor: Astral | Pluimveebedryf | Maatskappye | Landbou
Eloff moet tevrede wees met minder as miljoen
Astral is ’n suksesvolle herstelverhaal